روسيه‌ ده 1905-جي ايل اينقيلابيندان اول آذربايجانلي و تاتار ضياليلاري طرفيندن دستکلنميش بو ايدئولوژی، تورکيه‌ ده 1908-جي ايلده ايکي مشروطيتين ائلان ائديلمه‌سيندن سونرا ياييلماغا باشلادي. ايتیحاد و ترقّي پارتياسي‌نين رهبرلري آراسيندا ضييا گؤک‌آلپين ايره‌لي سوردوگو تورانچيليق باخيشلاري اساس گؤتورولموشدور. او دؤورون عثمانلي کوماندانلاريندان بيري اولان انور پاشا ايسه 1918-1922-جي ايللرده کئچميش روسيه ايمپئريياسي‌ نين اراضيسينده تورانچيليق فيکريني جانلانديرماغا چاليشيرکن شهيد اولموشدور.